Хачу падкрэсліць, што беларуская мінуўшчына вабіла мастака асабліва. У яго гістарычных карцінах і партрэтах “ажывае” мноства вобразаў нашых славутых продкаў. Гэта і роспіс на палатне “Выезд”, прысвечаны гістарычнай сустрэчы ў Брэсце польскага караля Ягайлы з вялікім князем літоўскім Вітаўтам напярэдадні бітвы з агульным ворагам — Тэўтонскім ордэнам; гэта і карціны “Усяслаў Чарадзей”, “Леў Сапега”, “Анджэй Казімір Завіша”, “Уладзіслаў ІV”, “Ян Сабескі”, “Грунвальдская бітва 1410 года”. І, дарэчы, адзін з адметных подпісаў унізе на апошняй карціне найбольш яскрава характарызуюць асобу і светапогляд самога аўтара: “Толькі ў таго, хто памятае сваю гісторыю, ёсць будучыня”.